Борба со бикови

Борба со бикови или бикоборство — натпревар помеѓу човек и бик (понекогаш поимов вклучува и борба помеѓу два бика или гонење бикови). Борбата со бикови се практикува само во неколку земји, а најпозната е нејзината шпанска варијанта — корида. Овој обичај е подложен на остри критики, особено од страна на заштитниците на правата на животните, како и од страна на црковни лица (поради тоа што е опасна претстава за човекот). Од 2012 г., борбите со бикови се забранети на територијата на Каталонија.

Борбата со бикови се сметала за едно од делата на Митра (богот спасител во митраизмот).

 Видови бикоборство 

 Шпанска пешачка корида, исто така и новиљада (борба со млади бикови) и комична корида.
 Коњска корида.
 Португалска торада.
 Енсиеро (трчање со бикови низ улици).
 „Рекорте“ (шпански: recorte) — демонстрација на вештини, понекогаш и акробатски, од страна на непрофесионалци без оружје (далечно потсетува на древните натпревари со бикови на Крит, но се разликува по клучните зафати поради разликата во големината на критските и шпанските бикови).
 „Огнени бикови“ (toros de fuego) — на бик (денес обично макета) се прицврстуваат огномет и петарди, по што тој ги брка учесниците на празникот.
 Во Камарг (Франција), по трката со бикови (енсиеро), се одржуваат натпревари на т.н. расетери (raseteurs, слично на шпанските „рекорте“), во кои тие, без да му нанесат повреди на животното, се обидуваат да ги симнат кокардите и лентите од неговите рогови со помош на посебен инструмент. Колку подолго тие стојат на роговите на бикот, толку е поголема нивната вредност.
 Course landaise — друга варијанта на француската тавромахија со крави, каде што едни учесници ја држат кравата, а други ја прескокнуваат (правилата се разликуваат во зависност од местото).
 Во Ел Фуџајра (ОАЕ) се практикуваат борби помеѓу самите бикови.
 Во Тамил Наду (Индија) постои џаликату, скротување на бик со раце без негово убивање.

 Поврзано 

 Корида
 Енсиеро

 Наводи 

 Надворешни врски 

 The Last Arena: In Search of the Spanish Bullfight

Категорија:Права на животните
Категорија:Злоставување на животните
Категорија:Спортот во Шпанија
Категорија:Спортот во Португалија
__СОСОДРЖИНА__
__ИНДЕКС__